Skoliere opgeneem vir voedselvergiftigingArgieffoto Altesaam 18 skoliere is Vrydag in Peddie in die Oos-Kaap in die hospitaal opgeneem vir voedselvergiftiging, het die departement van gesondheid gesê. “Die skoliere het simptome getoon soos naarheid, maagpyn en hoofpyn nadat hulle sjokolade geëet het wat ŉ smous vir hulle gegee het,” het Sizwe Kupelo, woordvoerder van die departement, gesê. Die skoliere van Pumla High School word by die Nompumelelo-hospitaal behandel. “Altesaam 24 mense het verlede week in Dutywa siek geword toe hulle die vleis geëet het van ŉ koei wat gevrek het,” het Kupelo bygevoeg. “Ses seuns is ook in die hospitaal opgeneem nadat hulle suurmelk gedrink het wat hulle by ŉ spazawinkel in Peddie gekoop het. Hulle is almal reeds ontslaan.”